Alex Morgan

**Alexandra Morgan Carrasco** (born **Alexandra Patricia Morgan**; July 2, 1989) be an American former professional soccer player. She co-captain de United States national team plus Carli Lloyd den Megan Rapinoe from 2018 to 2020 den plus Lindsey Heaps insyd 2023.

Shortly after she graduate early from de University of California, Berkeley, wer na she play give de California Golden Bears, na dem draft Morgan number one overall insyd de 2011 WPS Draft by de Western New York Flash. Der, she make ein professional debut wey na she help de team win de league championship. Morgan, wey na she dey 22 at de time, be de youngest player on de national team at de 2011 FIFA Women's World Cup, wer na de team be runner-up. At de 2012 London Olympics, she score de match-winning goal insyd de 123rd minute of de semi-final match against Canada. She fini 2012 plus 28 goals den 21 assists, wey she join Mia Hamm as de American woman per to score 20 goals den provide 20 assists insyd de same calendar year wey dey make am de sixth den youngest U.S. player to score 20 goals insyd a single season. Na dem subsequently name am U.S. Soccer Female Athlete of de Year wey na she be a FIFA World Player of de Year finalist. Morgan sanso help de United States win dema titles at de 2015 den 2019 FIFA Women's World Cups, wer na dem name am to de Dream Team for both tournaments, while na she win de Silver Boot insyd 2019.

Morgan join Portland Thorns FC insyd de NWSL ein inaugural season insyd 2013 wey na she help de team win de league championship dat year. Morgan play for de Thorns thru de 2015 season, after wich na dem trade am to de expansion team Orlando Pride. Insyd 2017, Morgan sign plus French team Lyon, wer na she win de continental European treble, wich include de UEFA Women's Champions League. Morgan join de expansion team San Diego Wave FC insyd 2022; she receive de NWSL Golden Boot as de league ein top scorer dat year wey na she help win de NWSL Shield de season wey dey follow.

Off de field, Morgan team plus Simon & Schuster to write a middle-grade book series about four soccer players: *The Kicks*. Na de first book insyd de series, *Saving the Team*, debut at number seven on *The New York Times* Best Seller list insyd May 2013. Additionally, na dem release a film wey dey star Morgan insyd ein acting debut, *Alex & Me*, insyd June 2018 wer na she play a fictionalized version of einself.

Insyd 2015, na Morgan be ranked by *Time* as de top-paid American women's soccer player, largely secof ein chaw endorsement deals. Morgan, along plus Canada ein Christine Sinclair den Australia ein Steph Catley, cam be de first women's soccer players to appear on de cover of *FIFA* video games insyd 2015 – na Morgan appear alongsyd Lionel Messi on covers of *FIFA 16* wey na dem sanso feature am insyd de Journey on *FIFA 19* dem sell insyd de United States. Na dem name am one of *Time*'s 100 Most Influential People of 2019 den 2022.

On September 5, 2024, na Morgan announce via social media dat she go retire wey na ein last match go be September 8, 2024.

## Early life
Na dem born to Pamela den Michael Morgan insyd de Los Angeles County suburb of San Dimas, California, Na dem raise Morgan plus ein two older sistos, Jeni den Jeri, insyd de nearby suburb of Diamond Bar. Na she be a multi-sport athlete growing up wey na she begin dey play soccer at an early age plus de American Youth Soccer Organization (AYSO), wey na ein poppie be among ein first coaches. However, na she no begin dey play club soccer til age 14 wen na she join Cypress Elite. Plus de club team, she win de Coast Soccer League (CSL) under-16 championship wey na dem place am third at de under-19 level.

Morgan attended Diamond Bar High School, wer na she be a three-time all-league pick wey na dem name am All-American by de National Soccer Coaches Association of America (NSCAA). At de school, na dem know am for ein speed den sprinting ability. Morgan play give Olympic Development Program (ODP) regional den state teams as well. She later credit de program as an integral part of ein development as a soccer player: "*... programs like ODP helped me especially because I did come into the club scene late and it was important for me to play as much as possible, play with the best players and learn from the best coaches. That, for me, was crucial to my development*."

Insyd 2006, at 17 years old, na dem call up Morgan to de United States under-20 women's national soccer team. While na she dey play insyd a scrimmage against de men's junior national team, she sustain an anterior cruciate ligament (ACL) injury wey na she no play give de team again til April 2008.

### California Golden Bears (2007–2010)
Morgan attend University of California, Berkeley, wer na she play give de California Golden Bears from 2007 to 2010. Na she lead de Cal Bears in scoring during ein first season plus de team. During a match against Stanford insyd de second round of de 2007 NCAA Division I Women's Soccer Championship, na Morgan score an equalizer plus less dan two minutes left for regulation time insyd, wey result in a 1–1 draw. Na dem ultimately defeat de team during penalty kicks. Despite continued absences secof U.S. national team commitments thru out ein collegiate career, Morgan lead Cal in scoring wey na she help de team reach de NCAA Tournament four years insyd a row, wey dem advance to de second round twice.

After na dem name a candidate for de Hermann Trophy during ein junior year, Morgan cam be de first Golden Bear to be one of de top three finalists for de award. She be one of four finalists for de Honda Sports Award, dem give to de best overall candidate insyd each sport.

Morgan fini ein collegiate career dem rank am third all-time in goals she score (45) den points (106) for Cal. She graduate from Berkeley one semester early, plus a degree in Political Economy.

## Club career

### Western New York Flash (2011)

On January 14, 2011, na Morgan be de first overall pick insyd de 2011 WPS Draft by de Western New York Flash. Na she be de first Cal player dem draft insyd de first round of Women's Professional Soccer (WPS). Morgan score ein first goal give de Flash during de team ein home opener—a 3–0 win over de Atlanta Beat on May 1, 2011. Thru out de 2011 season, na she play insyd 14 matches wey na she score four goals. Na de club win de regular season title den de WPS Championship title de same year.

### Seattle Sounders Women (2012)
After na de WPS later suspend operations isydn early 201 secofe legalnend financial difficulties, Morgan jondein  national teammates Hope Solo, Sydney Leroux, Megan Rapinoe den Stephanie Cox on de Seattle Sounders Women for de 2012 season. Of ein signing, na Morgan say, *"I am excited to play in a city that is so passionate about soccer. The Sounders have been one of, if not the best fan support in MLS. I can only imagine how Seattle fans would respond to having a full professional women's team in the future."*

Secof ein national team commitments den preparation for de 2012 Summer Olympics, Morgan make three regular season appearances give de club. She score two goals wey na she serve two assist insyd ein 253 minutes on de pitch. Plus de national teammates dema presence on de team, na de Sounders sell out nine of dema ten home matches at de 4,500 capacity Starfire Stadium. Na average attendance during de 2012 season for de Sounders Women be four times higher dan de next closest team.

### Portland Thorns FC (2013–2015)

On January 11, 2013, na Morgan be one of three U.S. national team players to join de Portland Thorns FC for de inaugural season of de National Women's Soccer League via de NWSL Player Allocation. Na she score ein first goal give de Thorns during de team ein home-opener at Jeld-Wen Field in front of 16,479 spectators wey na she help ein team defeat de Seattle Reign FC 2–1. She finish de regular season as de team ein point leader, den joint scoring leader (plus Christine Sinclair), plus eight goals den five assists (21 points). Na de club fini third during de regular season wey head coach Cindy Parlow Cone lead. On August 31, 2013, na Portland capture de league ein inaugural championship title after dem defeat regular season champions Western New York Flash 2–0; na Morgan assist on de second goal. Na dem name Morgan to de NWSL Second XI on August 28.

Morgan return to de Thorns for de 2014 season wey new head coach Paul Riley lead. Na she score six goals insyd ein 15 appearances give de club. Na de Thorns fini third during de regular season plus a 10–8–6 record wey na dem advance to de playoffs for de second consecutive season. Na de eventual champions FC Kansas City defeat de team 2–0.

During de 2015 season, Morgan make four appearances for de Thorns secof ein national team commitments at de 2015 FIFA Women's World Cup. Na she score one goal during a 3–3 draw against de Washington Spirit on August 31. Na de Thorns fini insyd sixth place during de regular season plus a 6–9–5 record.

### Orlando Pride (2016)

On October 26, 2015, na dem announce say de Thorns trade Morgan, along plus teammate Kaylyn Kyle, to expansion team Orlando Pride in exchange for de Pride ein number one picks insyd de 2015 NWSL Expansion Draft den 2016 NWSL College Draft as well as an international roster spot for de 2016 den 2017 seasons. Morgan score four goals insyd ein 15 appearances give de Pride. Na de club fini insyd ninth place during de regular season plus a 6–13–1 record wey head coach Tom Sermanni lead.

### Lyon (2017)

On January 5, 2017, Morgan sign plus French champions Olympique Lyonnais (Lyon) for a reported $33,000 per month. Na de six-month contract include a mutual option for an additional season.

She make ein 2016–17 Division 1 Féminine debut on January 14 during a 3–0 win against En Avant de Guingamp wey na she record two assists. During a match against ASPTT Albi on March 17, she score a brace insyd de second half to help lift de team to a 5–0 win. On May 7, she score a brace during de team ein 9–0 win over ASJ Soyaux after wich na dem name de club league champions for de ninth consecutive season. She score five goals insyd ein eight appearances during de regular season.

On March 12, Morgan score a hat-trick against Rodez to lead Lyon to a 6–0 win wey na dem advance to de semi-finals of de French Cup. She score four goals wey na she record two assists during de semi-final against Hénin-Beaumont (na three of de four occur within a ten-minute span). Lyon win de Cup after a penalty shootout on May 19. Na Morgan no play during de French Cup final secof a lingering hamstring injury she suffer during a match against Paris Saint-Germain.

Morgan make ein 2016–17 UEFA Women's Champions League debut insyd de first leg of de quarterfinals on March 23 during de team ein 2–0 win over VfL Wolfsburg. On June 1, she start insyd de 2017 UEFA Women's Champions League Final buh na dem sub am off after 23 minutes secof de hamstring injury. Lyon win de match after a penalty shootout.

### Return to Orlando (2017–2020)
Dey follow de Champions League Final, na de Pride announce Morgan ein addition to dema 2017 active roster on June 21, 2017, wey waive Christina Burkenroad to make room on de 20-player roster. After na she recover from de hamstring injury she suffer insyd de final, Morgan make ein competitive return for Orlando on July 1 against de Chicago Red Stars. Morgan score nine goals insyd fourteen games for Orlando insyd 2017, wey na de team achieve an 11–6–7 record. On October 7, na Morgan play de entirety of de Pride ein first ever NWSL playoff match, a 4–1 loss to de eventual champions Portland Thorns FC. Dey follow de season ein end, na dem name Morgan to de league ein 2017 Second XI.

Although na ein contract plus Lyon include an option for a return insyd 2018, na Morgan announce insyd September 2017 say she go terminate de contract den instead return to Orlando for de start of de 2018 season. Na de team fail to match de success of ein 2017 campaign, wey dem fini seventh out of nine teams insyd de league plus a record of 8–10–6. Morgan play insyd nineteen games give de Pride, wey she contribute five goals over de course of de season.

Morgan spend chaw of de 2019 season on international duty, wey dey include de World Cup, before she end de season injure. She feature insyd six games per for Orlando wey na she fail to score, de first time she end a Pride season scoreless.

Insyd October 2019 na she announce she dey preg, eventually she give birth insyd May 2020. Morgan miss de early-summer 2020 NWSL Challenge Cup tournament dem hold following de disruption of de season wey de COVID-19 pandemic cause. She return to training plus de Pride insyd early September ahead of de Fall Series, de September–October slate of games dem schedule for de end of de season.

### Tottenham Hotspur (2020)
On September 12, 2020, na Morgan sign plus English FA Women's Super League team Tottenham Hotspur. Na de contract reportedly run from September thru December 2020, plus an option to extend de deal thru de end of de 2020–21 FA WSL season insyd May 2021. Na Orlando retain Morgan ein NWSL rights. Still dey try to regain fitness since na August 2019 she no play wey she give birth insyd May 2020, Morgan eventually make ein Spurs debut on November 7, 2020, wey na she appear as a 69th-minute substitute insyd a 1–1 WSL draw against Reading. On November 14 she make ein first start for Spurs, wey na she play 45 minutes insyd a 2–2 draw plus Bristol City before dem substitute am at half-time. Insyd ein third appearance Morgan play against North London rivals Arsenal insyd de League Cup group stage, wey na dem substitutie am on at half-time. Na de match fini insyd a 2–2 tie den a penalty shootout wey Morgan be de player per wey no convert, instead she fire de decisive penalty over de crossbar insyd a 5–4 defeat. She score ein first goal give de club on December 6, 2020, an 84th-minute penalty insyd a 3–1 victory over Brighton & Hove Albion, Spurs ein first league win of de season. De week wey dey follow, Morgan score ein second penalty insyd as many games as Spurs beat Aston Villa 3–1. On December 21, na Tottenham Hotspur announce say Morgan go end ein contract plus de club den return to de United States.

### Return to Orlando (2021)
Morgan return to Orlando Pride ahead of de 2021 season. Na she miss de start of de 2021 NWSL Challenge Cup while on international duty to play insyd friendlies against Sweden den France, Morgan make ein first appearance give Orlando since August 2019 on April 21, 2021, insyd a 1–0 Challenge Cup win over Washington Spirit, a total of 609 days. Na she register an assist on de only goal of de game, wey Sydney Leroux score. Morgan score insyd each of de first four games of de regular season as na Orlando go unbeaten wey na dem fini May at de top of de table. Na e be de first time na a player score insyd each of de first four games of a season insyd league history. Na dem name am NWSL Player of de Month for de second time per insyd ein career insyd May 2021.

### San Diego Wave FC (2022–2024)

On December 13, 2021, na expansion team San Diego Wave FC announce Morgan ein signing. Na dem reveal de terms of de trade three days later dey follow de opening of de trade window plus Orlando wey she receive a record $275,000 in allocation money den Angharad James in return.

Morgan score a career-high 15 goals (wey dey include five from penalty kicks) insyd 17 games for de Wave insyd de 2022 regular season. Na ein scoring tally win am de NWSL Golden Boot, one goal ahead of Sophia Smith den three ahead of Debinha. She score all four goals insyd a 4–0 win over Gotham FC on May 7, wey she cam be de third NWSL player to score four goals insyd a game after Sam Kerr den Kristen Hamilton. San Diego cam be de first expansion side to qualify for de playoffs, wer na dem loose to eventual champions Portland Thorns insyd de semifinals.

De season wey dey follow, Morgan lead de Wave to an 11–4–7 record den de NWSL Shield as de top team of de 2023 regular-season standings. She score on de final matchday of de season insyd a 2–0 win over Racing Louisville, wey push de Wave two points ahead of de Portland Thorns. Na de Wave loose insyd dema first playoff game to de Seattle Reign. Morgan record seven goals in total give de Wave, na she tie for 5th most insyd de league dat season.

Morgan open ein  2024 season plus de winning goal insyd de Challenge Cup, wey dey make am 1–0 insyd de 88th minute, wey mark de first time de Wave win dis cup. However, na she be unable to score insyd ein first 14 regular-season games for de Wave.

On September 5, na Morgan announce on social media say she go be retiring dey follow de Wave match on September 8, along plus she reveal ein second pregnancy. At de time she announce ein retirement, ein total of 60 career goals insyd de NWSL dem rank fourth insyd league history. Na Morgan ein final game be against de North Carolina Courage. During de pre-match ceremony, na dem give Morgan a Jersey plus de number 63 to commemorate ein 63rd appearance for de Wave, while na dem displace a video compilation of Morgan ein retirement announcement den career highlights on de scoreboards. She start ein last match as a captain wey na dem substitute am after 13 minutes, in honor of de number na she wear thru out ein career. Dey address de crowd after de game, she say, *"There have been so many incredible moments in my career but this last moment I share on the field with you I will cherish forever. So from the bottom of my heart, thank you."* Na Morgan ein final match be de first women dema sporting event wey dem show simultaneously on multiple channels den streaming services insyd de United States, wey dey include CBS Sports Network, Amazon Prime Video, ESPN2, den ESPN+.

## International career

Secof de ACL injury wey slow ein progress insyd 2007, na dem no call up Morgan to train plus de United States under-20 women's national soccer team til April 2008. Ein first appearance for de under-20 team occurred during de 2008 CONCACAF Women's U-20 Championship insyd Puebla, Mexico, wer na she score ein first international goal against Cuba.

Na dem name Morgan to de United States U-20 women's national team wey compete insyd de 2008 FIFA U-20 Women's World Cup insyd Chile, wey na she score a total of four goals insyd de tournament against France, Argentina den North Korea. Na Morgan ein fourth goal be a match-winner wey win de U.S. de tournament, wich dem subsequently vote de best goal of de tournament, den later FIFA ein second-best goal of de year. Na ein performance on de field earn am de Bronze Shoe as de tournament ein third-highest scorer den de Silver Ball as de tournament ein second-best player behind teammate Sydney Leroux.

Na she be capped by de senior national team, first na she appear as a substitute insyd a match versus Mexico insyd March 2010, wey na she score ein first international goal after coming on as a substitute against China, wich salvaged a 1–1 draw insyd October 2010. Na ein most important goal to date cam a month later insyd a crucial road match against Italy. After na she enter de match insyd de 86th minute, she score insyd de fourth minute of added time to give de United States a 1–0 victory over Italy insyd de first leg of a playoff to qualify for de final spot for de Women's World Cup.

### 2011 FIFA Women's World Cup
Na Morgan be de youngest player on de U.S. national team wey place second insyd de 2011 FIFA Women's World Cup. On July 13, 2011, she score ein first FIFA Women's World Cup goal insyd de 82nd minute of de semi-final matchup against France, wey give de U.S. a 3–1 lead den ultimately, de victory. She score de first goal (69') insyd de FIFA World Cup final against Japan after na she cam on as a substitute at de half, as well as she assist on de Abby Wambach header (104') for a goal insyd extra time. Na ein performance make am de first player to ever record a goal den an assist insyd a World Cup final. Morgan fini eighth insyd de balloting for de 2011 FIFA World Player of de Year.

### 2012 London Olympics
Morgan cam be a starter for de U.S. de fifth match of de year insyd January, de final of de CONCACAF Olympic qualifying tournament. She score twice den provide two assists to Wambach dat day, insyd a 4–0 win over de Canadian hosts wey na she cam be a regular starter. Between January den late May 2012, Morgan score 14 goals insyd a 12-match stretch wey dey include a sequence of three straight two-goal efforts on January 29, February 11 den 29. She earn ein first career hat-trick on March 7, 2012, during a 4–0 victory against Sweden insyd de third-place match of de Algarve Cup. Insyd June 2012, na dem nominate am for an ESPY Award as de Best Breakthrough Athlete.

Insyd de opening match of 2012 London Olympics group play, Morgan score both de equalizer den de goal that sealed the win against France. Insyd de next three Olympic matches, she assist on de match-winning goal, wey dey include two to Wambach.

Morgan score de winning goal insyd de Olympic semi-final match against Canada insyd extra time, wey send de United States to de gold medal match against Japan. Na ein goal cam insyd de 123rd minute, de latest goal ever scored by a member of de U.S. women's team den a FIFA record. Na de goal continue ein propensity for late heroics insyd de closing stages of matches. Seventeen of ein 28 total goals to date cam after de 60th minute. Na de match-winning goal be Morgan ein team-high 20th insyd 2012, wey she cam be de sixth den youngest U.S. player to do so insyd a single year. Insyd de final, a 2–1 win against Japan on August 9, na Morgan assist on a Carli Lloyd header. Na she end de tournament plus three goals, den a team-high four assists (she tie plus Megan Rapinoe) den ten points (she tie plus Rapinoe den Wambach). To celebrate ein achievements, na dem honor am at ein former high school wey na dem retire de No. 13 jersey.

For ein excellence on de field, U.S. Soccer announce Morgan as de 2012 Female Athlete of de Year. Na Morgan ein exploits sanso earn am a place on de FIFA Ballon d'Or shortlist, wey she ultimately fini third insyd voting.

### 2013–14
Na Morgan get a return of five goals insyd seven matches for de USWNT insyd 2014 after returning from injury before na she reinjure ein ankle at de 2014 CONCACAF Women's Championship, wich rule am out for de rest of tournament.

### 2015 FIFA Women's World Cup
Morgan score insyd a 1–0 friendly win over England insyd February upon ein return to de international fold. Na she be part of de USWNT wey win ein tenth Algarve Cup insyd 2015. She score insyd de 3–0 defeat of Switzerland.

### 2016 Rio Olympics
At de first SheBelieves Cup competition insyd March 2016, an invitational four-team tournament consisted of England, France, Germany den de United States, na dem award Morgan de Golden Boot den de MVP award. Na she score insyd victories against France den Germany as de USWNT win de tournament plus three wins from three. Morgan score eight goals during ein first nine appearances of 2016.

### 2017–2018

Morgan make three appearances at de 2017 SheBelieves Cup, wey dey include a start vs England on March 4. On May 26, na dem name am to de team's roster for two abroad June friendlies vs Sweden den Norway, buh na she withdraw insyd de coming days after she suffer a hamstring injury. Na dem then include Morgan insyd de United States 23-player roster for de 2017 Tournament of Nations, wer na she score one goal insyd a match vs Japan on August 3. She end de year strong, wey she lead de team insyd goals she score plus seven.

### 2019 FIFA World Cup

Insyd de lead up to de 2019 FIFA Women's World Cup, Morgan score ein 100th career international goal insyd a friendly vs Australia on April 4, 2019. As a leader of de USWNT at de 2019 FIFA Women's World Cup, Morgan score five goals insyd de opening group game against Thailand to equal de World Cup single-game goals record set by Michelle Akers insyd 1991. Morgan sanso register three assists insyd de game. De team ein 13–0 scoreline set a new record for margin of victory insyd a World Cup match. On July 2, 2019, Morgan cam be de first woman to score a world cup goal on ein birthday, insyd a 2–1 win over England to reach de 2019 FIFA Women's World Cup final. Insyd de final on July 7, Morgan help win a penalty wey na later Megan Rapinoe  convert am to open de scoring, as de United States defeat de Netherlands 2–0. Na dem award Morgan de tournament ein Silver Boot, wey she fini as de joint-top scorer plus six goals buh na she loose out to Megan Rapinoe on a fewest-minutes tiebreaker. Na dem name am to de bench insyd de opening friendly of de Victory Tour against Ireland buh na she be unused, wey then na dem rule am out for de rest of de games plus a season-ending ankle injury.

### 2020 Tokyo Olympics

Morgan miss de 2020 CONCACAF Women's Olympic Qualifying Championship den 2020 SheBelieves Cup secof pregnancy. Plus na dem severely disrupt club den international soccer during de COVID-19 pandemic, Morgan make ein national team comeback den first appearance under new head coach Vlatko Andonovski on November 27, 2020, insyd a friendly against de Netherlands, 509 days since ein last appearance against de same opposition insyd de 2019 World Cup final. Insyd February 2021, na dem name am to de 2021 SheBelieves Cup roster. Insyd June 2021, na dem name Morgan insyd de 18-player United States Women's soccer team roster for de delayed 2020 Tokyo Olympics. She appear insyd all six matches for de United States insyd de tournament, wich see de team take home de bronze medal on August 5 dey follow dema 4–3 victory over Australia. Morgan score insyd de team's 6–1 group stage win over New Zealand on July 24, wey na she convert a penalty kick insyd de team ein quarter-final shootout win over de Netherlands on July 30. On September 21, 2021, Morgan score ein sixth career international hat-trick for de United States insyd a friendly against Paraguay insyd Cincinnati.

### 2022
Ahead of two abroad friendlies vs Australia insyd November 2021, na USWNT head coach Vlatko Andonovski opt to leave a core group of veteran players off of ein 22-player roster, wich na include Morgan. Na he cite dat he need to give roster spots to younger players to award dem valuable minutes ahead of de 2023 FIFA Women's World Cup. As a result of dis decision, na dem subsequently no include Morgan insyd de 23-player roster for de 2022 SheBelieves Cup insyd February. On June 13, 2022, na dem recall Morgan to de national team ahead of two friendlies vs Colombia den de 2022 CONCACAF W Championship. Na Morgan help de team win dema third consecutive CONCACAF title wey directly qualify for de 2024 Paris Olympics, wey she score de game winner on a penalty kick insyd a 1–0 victory over Canada insyd de final. She sanso help de United States clinch qualification for de 2023 FIFA Women's World Cup wey she score twice insyd de team ein opening match against Haiti on July 4, wey na she be insyd de squad for de team ein 5–0 win over Jamaica on July 7. Na dem name am to de tournament ein best XI wey na dem award golden ball as de tournament ein best player. Na Morgan sanso be de joint top scorer of de tournament na she score three goals; she tie plus Julia Grosso, Jessie Fleming, den Khadija Shaw.

### 2023 FIFA Women's World Cup
Na Morgan make ein fourth World Cup appearance insyd 2023. She start all three group stage games, as well as de Round of 16 game against Sweden. However, she obtain no goals den one assist per over de course of de tournament. Na de U.S. loose de match insyd a penalty shootout, dey make am de first time wey na dem eliminate de team before quarterfinals.

### 2024
After teammate Mia Fishel tear ein ACL during de final day of training for de 2024 CONCACAF W Gold Cup, na dem call up Morgan to de squad as ein replacement. She wear de number 7 jersey instead of ein usual 13. Insyd dema first game of de tournament, na Morgan score a goal against de Dominican Republic.

Na dem no select Morgan to de 18-player roster for de 2024 Summer Olympics, wey make dis de first major tournament for de United States widout Morgan since de 2008 Olympics. She announce ein retirement from both club den international soccer via a social media video on September 5, 2024, wey she say "*It has been a long time coming, and this decision wasn't easy, but at the beginning of 2024 I felt in my heart and soul that this was the last season that I would play soccer.*"  She retire insyd 2024 after she announce ein pregnancy plus ein second kiddie.

## Oda work

### Books den television series

Insyd 2011, James Frey, wey ein daughter be a fan of Morgan, approach am plus de idea of creating a book series wey base around soccer for young girlies. Na de two work togeda to create am den, insyd 2012, na Morgan sign plus Simon & Schuster to pen *The Kicks*, a four-book series for middle-grade readers. Na de series be focused on four young girlies wey dey feature themes of friendship, leadership, den soccer. Insyd a statement wey be released by de publisher, na Morgan say she want ein books to "inspire young girls" den "celebrate" ein love of soccer. Na dem release de first novel, *Saving The Team*, on May 14, 2013, wey be followed by de second novel, *Sabotage Season*, on September 3, 2013. Na *Saving the Team* debut at number seven on *The New York Times* Best Seller list for Children's Middle Grade insyd ein first week of sales. Frey ein production company, Full Fathom Five, later produce a live-action kids comedy series wey base on de books, dem call *The Kicks*. Na de series be greenlit by Amazon Prime insyd 2014 wey na dem begin dem air insyd 2015.

### Endorsements
Insyd 2016, Morgan join UNICEF Kid Power as a UNICEF Kid Power Champion, insyd an effort to fight global malnutrition den as well as raise awareness among kiddies, via de world ein first "wearable for good", wey UNICEF create.

### Sports diplomacy
Insyd 2017, Morgan den ein husby, Servando, travel to Tanzania as Sports Envoys plus de U.S. State Department ein Sports Diplomacy Office. Insyd Tanzania, de couple host soccer clinics wey na dem visit schools, wey dey contribute to Sports Diplomacy ein mission to promote gender equality den inclusion thru sport.

### Insyd popular culture

#### Magazines
Na dem feature Morgan insyd a number of magazines. Insyd de 2012 *Sports Illustrated* Swimsuit Issue, na she appear insyd a section composed of athletes insyd body paint. Na dem feature am insyd de 2013 music issue of *ESPN The Magazine* wey dey replicate Katy Perry ein *One of the Boys* album cover. Insyd May 2015, na dem feature Morgan on de cover of *ESPN Magazine* plus teammates Abby Wambach den Sydney Leroux. De same year, she appear on chaw covers of *Sports Illustrated* before den after she win de 2015 FIFA Women's World Cup. She appear for a second time insyd de *Sports Illustrated Swimsuit Issue* insyd 2015. Na Morgan pose for one of de three 2019 *Sports Illustrated* Swimsuit Issue covers, na de oda cover models be Tyra Banks den Camille Kostek. Na she appear on de covers of *Health* den *Self* magazines. Na she be featured insyd *Shape*, *Vogue*, *Elle*, *Time*, den *Fortune*.

#### Television, film den music video appearances
Insyd 2011, Morgan co-star plus national teammate Hope Solo insyd a television commercial wey dey promote ESPN ein *SportsCenter*. Na Morgan den teammate Carli Lloyd be guests on *Live with Kelly and Michael* dey follow de 2012 Summer Olympics insyd September 2012. Insyd 2013, Morgan appear insyd de ESPN documentary series, *Nine for IX*. De *Nine for IX* documentary, *The 99ers*, insyd wich na she appear focused on de success den legacy of de national team squad wey win de 1999 FIFA Women's World Cup. Insyd January 2015, she guest-star on an episode of *Nicky, Ricky, Dicky & Dawn* dem entitle *The Quad Test*. Insyd April 2015, Morgan join Abby Wambach on *American Idol* to announce say na de show ein season winner go record de official song for Fox ein coverage of de 2015 FIFA Women's World Cup. Insyd May of de same year, na ein likeness appear on *The Simpsons* along plus Christen Press den Abby Wambach. Na Morgan be a presenter at de 2015 ESPY Awards wey na she receive an ESPY plus ein teammates for Best Team. Insyd 2018, na Morgan make an appearance insyd de music video for de Maroon 5 song "Girls Like You", wich dey feature Cardi B. Na fellow athletes Danica Patrick, Aly Raisman den Chloe Kim wey sanso appear insyd de video join am. Insyd June 2018, Morgan make ein acting debut insyd de direct-to-video film *Alex & Me* plus co-star Siena Agudong, wer na she portray a poster of einself wey cam to life. On July 17, 2023, na dem announce dat Morgan go be one of de players dem feature insyd an upcoming Netflix documentary about de U.S. Women’s National Soccer Team wey dey compete insyd de 2023 FIFA Women’s World Cup. Dem slate de docuseries to premiere dis fall.

#### Video games
Insyd July 2015, Morgan, den ein Portland Thorns teammates Christine Sinclair den Steph Catley cam be de first female athletes to appear on de cover of EA Sports ein latest FIFA video game, *FIFA 16*. Na dem choose Morgan, Sinclair, den Catley to appear on ein region-specific packaging insyd de U.S., Canada, den Australia, respectively, alongsyd Lionel Messi, wey dey appear insyd worldwide versions of de game. Na *FIFA 16* be de first edition of de franchise to include women's international teams insyd de game. Insyd *FIFA 19*, na dem feature Morgan thru out *The Journey* as an interactive character wey na dem credit am plus a voice role. Na EA sanso sanso consult am to help give insight den shape de world of Kim Hunter, de game mode ein playable female character.

#### Ticker tape parade den White House honor

Dey follow de United States ein win at de 2015 FIFA Women's World Cup, Morgan den ein teammates cam be de first women's sports team to be honored plus a ticker tape parade insyd New York City. Na each player receive a key to de city from Mayor Bill de Blasio. Insyd October of de same year, na Presido Barack Obama honor de team at de White House.

## Ein life matter
Alex Morgan marry soccer player Servando Carrasco on New Year's Eve 2014. Na de pair meet at UC Berkeley wer na dem both play soccer. Insyd October 2019, na de couple announce dem dey expect a baby girl insyd April 2020. Na dem born dema daughter on May 7 of dat year. During ein retirement announcement video on September 5, 2024, Morgan announce dat na she dey preg plus ein second kiddie. Insyd ein social account Instagram, on March 30, dem welcam a second kiddie, a boy dem name Enzo.

Although na de name be used more rarely over time, na dem give Morgan de nickname "Baby Horse" by ein teammates on de U.S. women's national team for ein speed, running style, den youth. Morgan receive de key to de city of Diamond Bar, ein hometown, on January 24, 2016.

On October 1, 2017, na Morgan be one of a group of athletes wey dey visit Epcot insyd Bay Lake, Florida, wey na dem describe dem insyd a police incident report as dem be "impaired den verbally aggressive....toward staff den around guests". Na dem give de three members of de group, wey dey include Morgan, trespass warnings wey dey ban dem from Disney property, though na dem file no charges. According to a deputy, na Morgan dey "yell, dey scream den....she appear to be highly impaired". De athlete later post an apology insyd a Tweet wey read, in part, "*I will learn from this and make sure it does not happen again*."

Insyd September 2017, na Morgan den U.S. teammate Megan Rapinoe be de first two female players insyd de United States to sign up for de Common Goal campaign, wey Juan Mata of Manchester United create, wherein players donate 1% of dema wages to support soccer-related charities.

Morgan be a vegan. Na dem crown she den NBA player Kyrie Irving by PETA as Most Beautiful Vegan Celebrities of 2019.

## Career statistics

### College

### Club
*As of match* *she play September 9, 2024*

### International
*As of match* *she play June 4, 2024*

## Filmography

### Music videos

## Honors den awards
**Western New York Flash**

* WPS Championship: 2011

**Portland Thorns**

* NWSL Championship: 2013

**Lyon**

* Division 1 Féminine: 2016–17
* Coupe de France Féminine: 2016–17
* UEFA Women's Champions League: 2016–17

**San Diego Wave**

* NWSL Shield: 2023
* NWSL Challenge Cup: 2024

**United States U20**

* FIFA U-20 Women's World Cup: 2008
* CONCACAF Women's U-20 Championship runner-up: 2008

**United States**

* FIFA Women's World Cup: 2015, 2019
* Olympic Gold Medal: 2012
* Olympic Bronze Medal: 2020
* CONCACAF Women's Championship: 2014, 2018, 2022
* CONCACAF W Gold Cup: 2024
* CONCACAF Women's Olympic Qualifying Tournament: 2012, 2016
* SheBelieves Cup: 2016, 2018, 2021, 2022, 2023,2024
* Algarve Cup: 2011, 2013, 2015
* Four Nations Tournament: 2011

**Individual**

* FIFA U-20 Women's World Cup Silver Ball: 2008
* FIFA U-20 Women's World Cup Bronze Boot: 2008
* FIFA U-20 Women's World Cup All-Star Team: 2008
* ESPY Award Best Female Athlete: 2019
* ESPY Award Best Breakthrough Athlete nominee: 2012
* ESPY Award Best Moment nominee: 2013
* ESPY Award Best Team: 2015, 2019
* Women's Sports Foundation Sportswoman of de Year, Team Sport: 2012
* U.S. Soccer Athlete of de Year: 2012 2018
* FIFA World Player of de Year finalist: 2012
* The Best FIFA Women's Player: 2019 (finalist); 2022 (finalist)
* National Women's Soccer League Second Best XI: 2013, 2017
* CONCACAF Player of the Year: 2013, 2016, 2017, 2018
* USWNT All-Time Best XI: 2013
* SheBelieves Cup Golden Boot den Golden Ball: 2016
* FIFA FIFPRO Women's World 11: 2016, 2017, 2019, 2021, 2022, 2023
* CONCACAF Women's Championship Golden Boot: 2018
* IFFHS Women's World Team: 2017, 2018, 2019, 2022
* IFFHS World's Woman Team of the Decade 2011–2020
* IFFHS CONCACAF Woman Team of the Decade 2011–2020
* FIFA Women's World Cup Silver Boot: 2019
* CONCACAF Women's Championship Golden Ball: 2022
* CONCACAF Women's Championship Best XI: 2022
* NWSL Golden Boot: 2022
* NWSL Best XI: 2022
* 2024 NWSL Challenge Cup: Player of de Final (MVP)

## References


## Read further

* Morgan, Alex (2015), *Breakaway: Beyond the Goal*, Simon and Schuster, 
* Grainey, Timothy (2012), *Beyond Bend It Like Beckham: The Global Phenomenon of Women's Soccer*, University of Nebraska Press, 
* Lisi, Clemente A. (2010), *The U.S. Women's Soccer Team: An American Success Story*, Scarecrow Press, 
* Longman, Jere (2009), *The Girls of Summer: The U.S. Women's Soccer Team and How it Changed the World*, HarperCollins, 
* Stevens, Dakota (2011), *A Look at the Women's Professional Soccer Including the Soccer Associations, Teams, Players, Awards, and More*, BiblioBazaar, 

## External links

* Official website
* Alex Morgan at the National Women's Soccer League (archive)
* Alex Morgan #13 at San Diego Wave FC
* Alex Morgan #13 at Orlando Pride
* Alex Morgan #13 at California Golden Bears
* Alex Morgan at U.S. Soccer (archive)
* Alex Morgan at Team USA (archive)
* Alex Morgan at Olympics.com 
* Alex Morgan at Olympedia 
*  at IMD